《宗叔方逸来邑走笔寄上》
元代·危素

大醉云关后，归来水竹居。由来百里路，难寄半行书。

水落南山直，天空白日虚。思君慰幽独，高谊莫相疏。

作者简介：（1303—1372）元明间江西金溪人，字太朴，一字云林。师从吴澄、范椁，通五经。元至正间授经筵检讨，与修宋、辽、金三史，累迁翰林学士承旨。入明为翰林侍讲学士。与宋濂同修《元史》。兼弘文馆学士备顾问。后以亡国之臣不宜列侍从为由谪居和州，守余阙庙。怨恨卒。有《危学士集》等。